Steamboat Willie

She fillym giare bioghit Americaanagh veih'n vlein 1928 eh ***Steamboat Willie***. V'eh stiurit liorish Walt Disney as Ub Iwerks. V'eh gientit ayns doo as bane liorish Walt Disney Studio as skeaylt magh lesh Pat Powers, fo'n ennym Celebrity Productions. Ta'n cartoon coontit myr y chied çheet-magh jeh Mickey as Minnie Mouse, ga dy row yn daa characteyr er ny haishbyney shiartanse dy veeghyn hannah hene ayns taishbynys prowallagh fo'n ennym *[[Plane Crazy]]*. She *Steamboat Willie* va'n trass fillym lesh Mickey v'er ny ghientyn, agh v'eh ny chied fillym v'er ny skeaylley, er-yn-oyr dy reih Disney dy ghientyn nane jeh ny chied chartoonyn lesh sheeanyn sincroanit lurg honnick eh *[[The Jazz Singer]]*.

Ta enney mooar er *Steamboat Willie* er-yn-oyr dy vel eh coontit mastey ny chied chartoonyn lesh sheean sincroanit, chammah as mastey ny chied chartoonyn lesh cassan-sheean eear-ghientit ren scarrey eh veih cartoonyn ny s'leah lesh sheean, lheid as *[[Song Car-Tunes]]* (1924–1926) as *[[My Old Kentucky Home (scannane 1926)|My Old Kentucky Home]]* (1926) lesh Inkwell Studios as *[[Dinner Time (scannane)|Dinner Time]]* (1928) lesh Van Beuren Studios. Va Disney credjal dy vees y sheean sincroanit feer scanshoil 'sy scannaneaght ry-heet. Va *Steamboat Willie* coontit myr y cartoon smoo ennoil ec y traa v'ayn.

Va'n chiaull da *Steamboat Willie* er ny reaghey lesh Wilfred Jackson as Bert Lewis, as ghow eh stiagh ny h-arraneyn "Steamboat Bill", cummey lesh y trome-ghooagh Arthur Collins car ny 1910yn as va feer ennoil mastey yn theay, as yn arrane çheerey "Turkey in the Straw" veih'n 19oo eash. Foddee dy nee arrish jeh'n fillym *[[Steamboat Bill, Jr.]]* (1928) lesh Buster Keaton enmys *Steamboat Willie*, as eh çheet er yn arrane lesh Collins. Chloie Disney dagh goo 'sy fillym, ga nagh vel mooarane dy chohaggloo so-hoiggal.

Ta'n fillym er ny gheddyn ram moylley cremeydagh, goaill stiagh moylley ry-hoi greesaght nane jeh ny karacteyryn smoo ennoil 'sy theihll as ry-hoi'n noaid çhaghnoil. Ta'n fillym giare coontit myr nane jeh ny cartoonyn smoo cummaghtagh rieau. Ren biogheyderyn reih *Steamboat Willie* myr y 13oo cartoon share v'ayn rieau 'sy lioar *[[The 50 Greatest Cartoons]]* ayns 1994, as ayns 1998 va'n fillym reiht lesh Lioarlann Chohionnal ny Steatyn Unnaneysit son freayltys 'sy National Film Registry. Hie yn cartoon stiagh 'sy reamys theayagh ayns ny Steatyn Unnaneysit er 1 Jerrey Geuree 2024 er-yn-oyr dy row yn obbyr soilshit magh da'n chied cheayrt ayns 1928.

## Skeeal

Ta Mickey Mouse stiurey yn gaaltan spaag çheu-wheeyllagh, feddanagh yn arrane "Steamboat Bill" dy creeoil as sheeaney ny tree feddanyn er y vaatey. Dy gerrid, ta'n captan, Pete, çheet er y scaailan as t'eh goardaghey Mickey veih'n droghad. Ta Mickey jannoo sheeanyn breimeragh lesh e veill jeeragh noi Pete. Ta Pete jannoo eiyrtys dy vrebbal eh, agh ta Mickey çhea voish as ta Pete brebbal eh hene 'sy thoin. Eisht, ta Mickey tuittym sheese greeshyn, as t'eh skyrraghtyn er barrey sheeabin er lout y vaatey, as t'eh tarlheimey stiagh ayns cruick d'ushtey. Ta parrad gearrey er as ta Mickey ceau yn chruick er e chione.

Ta Pete, t'er ny ve jeeaghyn er y taghyrt, stiurey yn gaaltan lesh hene. T'eh greimmey peesh dy hombagey caignee as t'eh ceau shelley noi'n gheay. Ta'n shelley getlagh er-ash as t'eh clinckal clag y vaatey. Er-yn-oyr dy vel Pete goaill taitnys ass shen, t'eh ceau shelley reesht, agh yn traa shoh ta'n shelley bwoalley eh jeeragh 'syn eddin echey.

Ta'n gaaltan tarlheimey ec "Podunk Landing" raad t'eh çhaglym lught dy sthock bio. Lesh doilleeid, ta Mickey geearree nane jeh ny baa s'thannney lesh lipaid FOB y hayrn er boayrd y lhong lesh greienys. Agh, ta'n vooa ro hanney. As eh geearree yn cheisht shen y chiartaghey, ta Mickey bolgey gailley yn vooa lesh traagh dy yannoo yn vooa roauyr. As ad shiaulley reesht, ta Minnie Mouse çheet, roie dys y vaatey roish my t'eh faagail. Agh, cha nel Mickey fakin ish. Myr shen, t'ee roie liorish y clyst as geamagh er Mickey. Ta Mickey clashtyn eamyn Minnie as t'ee tayrn ish er board lesh y chraayn lughtee as eh dooanit rish e bloomeryn.

## Jeeagh er neesht
* ''Mickey Mouse'' (straih filmyn)

## Noteyn

## Imraaghyn

## Kianglaghyn magh

*  (lhieggan reaghit; seose-laad lesh Walt Disney Animation Studios)
* 
* 
* *[https://www.tcm.com/tcmdb/title/514481/steamboat-willie Steamboat Willie]* ec TCM Movie Database
* ''Steamboat Willie'' ec *The Encyclopedia of Disney Animated Shorts*
* ''Steamboat Willie'' ec yn Internet Archive
* Taishbynys Prowallagh jeh ''Steamboat Willie''